CELEX: 32018D1578
Language: bg
Date: 2018-09-18 00:00:00
Title: Решение (ЕС) 2018/1578 на Съвета от 18 септември 2018 година за удължаване на срока на действие на Споразумението за научно-техническо сътрудничество между Европейската общност и правителството на Съединените американски щати

22.10.2018   
               
               
                  BG
               
               
                  Официален вестник на Европейския съюз
               
               
                  L 263/1
               
            
         РЕШЕНИЕ (ЕС) 2018/1578 НА СЪВЕТА
         от 18 септември 2018 година
         за удължаване на срока на действие на Споразумението за научно-техническо сътрудничество между Европейската общност и правителството на Съединените американски щати
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 186 във връзка с член 218, параграф 6, втора алинея, буква а), подточка v) от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     С Решение 98/591/ЕО (2) Съветът одобри сключването на Споразумението за научно-техническо сътрудничество между Европейската общност и правителството на Съединените американски щати (наричано по-долу „споразумението“). Споразумението бе подписано във Вашингтон, окръг Колумбия, на 5 декември 1997 г. и влезе в сила на 14 октомври 1998 г.
                  
               
                     (2)
                  
                  
                     В член 12, буква б) от споразумението се предвижда, че споразумението се сключва за първоначален срок от пет години, като срокът му може да бъде удължен, с възможни изменения и допълнения, за последващи периоди от пет години с писмено споразумение между страните.
                  
               
                     (3)
                  
                  
                     С решения 2004/756/ЕО (3), 2009/306/ЕО (4) и 2014/240/ЕС (5) Съветът последователно одобри удължаването на срока на действие на споразумението за допълнителни периоди от пет години. Срокът на действие на споразумението изтича на 14 октомври 2018 г.
                  
               
                     (4)
                  
                  
                     Оценката, извършена от службите на Комисията, показва, че споразумението осигурява важна рамка за улесняване на сътрудничеството между Съюза и Съединените американски щати в общите приоритетни области в сферата на науката и технологиите, което води до взаимна изгода. Поради това е в интерес на Съюза срокът на действие на споразумението да бъде удължен за още пет години.
                  
               
                     (5)
                  
                  
                     И двете страни потвърдиха намерението си да удължат срока на действие на споразумението за допълнителен период от пет години без никакви изменения на споразумението.
                  
               
                     (6)
                  
                  
                     Поради това удължаването на срока на действие на споразумението следва да бъде одобрено от името на Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобрява се, от името на Съюза, удължаването на срока на действие на Споразумението за научно-техническо сътрудничество между Европейската общност и правителството на Съединените американски щати за допълнителен период от пет години.
         
         
            Член 2
            Председателят на Съвета нотифицира, от името на Съюза, правителството на Съединените американски щати, че Съюзът е приключил вътрешните си процедури, необходими за удължаването на срока на действие на споразумението в съответствие с член 12, буква б) от споразумението.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 18 септември 2018 година.
            
               
                  За Съвета
               
               
                  Председател
               
               G. BLÜMEL
            
         
         
            (1)  Одобрение от 3 юли 2018 г. (все още непубликувано в Официален вестник).
         
            (2)  Решение 98/591/ЕО на Съвета от 13 октомври 1998 г. относно сключването на Споразумение за научно и техническо сътрудничество между Европейската общност и правителството на Съединените американски щати (ОВ L 284, 22.10.1998 г., стр. 35).
         
            (3)  Решение 2004/756/ЕО на Съвета от 4 октомври 2004 г. за сключване на споразумение за подновяване на Споразумението за научно и технологично сътрудничество между Европейската общност и правителството на Съединените американски щати (ОВ L 335, 11.11.2004 г., стр. 5).
         
            (4)  Решение 2009/306/ЕО на Съвета от 30 март 2009 г. за подновяване и изменение на Споразумението за научно-техническо сътрудничество между Европейската общност и правителството на Съединените американски щати (ОВ L 90, 2.4.2009 г., стр. 20).
         
            (5)  Решение 2014/240/ЕС на Съвета от 14 април 2014 г. за удължаване на срока на действие на Споразумението за научно-техническо сътрудничество между Европейската общност и правителството на Съединените американски щати (ОВ L 128, 30.4.2014 г., стр. 43).